CELEX: 32014R0292
Language: et
Date: 2014-03-21 00:00:00
Title: Komisjoni rakendusmäärus (EL) nr 292/2014, 21. märts 2014 , mis käsitleb Trichoderma reesei ’st (CBS 126897) saadud 6-fütaasi valmistise kasutamise lubamist kodulindude, võõrutatud põrsaste, nuumsigade ja emiste söödalisandina (loa omanik ROAL Oy)  EMPs kohaldatav tekst

22.3.2014   
            
            
               ET
            
            
               Euroopa Liidu Teataja
            
            
               L 87/90
            
         
      KOMISJONI RAKENDUSMÄÄRUS (EL) nr 292/2014,
   21. märts 2014,
   mis käsitleb Trichoderma reesei’st (CBS 126897) saadud 6-fütaasi valmistise kasutamise lubamist kodulindude, võõrutatud põrsaste, nuumsigade ja emiste söödalisandina (loa omanik ROAL Oy)
   (EMPs kohaldatav tekst)
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse Euroopa Parlamendi ja nõukogu 22. septembri 2003. aasta määrust (EÜ) nr 1831/2003 loomasöötades kasutatavate söödalisandite kohta, (1) eriti selle artikli 9 lõiget 2,
   ning arvestades järgmist:
   
               (1)
            
            
               Määruses (EÜ) nr 1831/2003 on sätestatud loomasöötades kasutatavate söödalisandite lubade andmise kord ning selliste lubade andmise alused ja menetlused.
            
         
               (2)
            
            
               Kooskõlas määruse (EÜ) nr 1831/2003 artikliga 7 on esitatud taotlus Trichoderma reesei’st (CBS 126897) saadud 6-fütaasi valmistise kasutamiseks. Taotlusele olid lisatud määruse (EÜ) nr 1831/2003 artikli 7 lõikes 3 nõutud andmed ja dokumendid.
            
         
               (3)
            
            
               Taotluses käsitletakse Trichoderma reesei’st (CBS 126897) saadud 6-fütaasi valmistise lubamist kodulindude ja sigade söödalisandina ning selle klassifitseerimist söödalisandite kategooriasse „zootehnilised lisandid”.
            
         
               (4)
            
            
               Euroopa Toiduohutusamet (edaspidi „toiduohutusamet”) jõudis oma 11. septembri 2013. aasta (2) ja 9. oktoobri 2013. aasta (3) arvamustes järeldusele, et kavandatud kasutustingimustes ei avalda Trichoderma reesei’st (CBS 126897) saadud 6-fütaasi valmistis kahjulikku mõju loomade tervisele, inimeste tervisele ega keskkonnale ning et see söödalisand võib parandada fosfori kasutamist, seeduvust ja luude mineraliseerumist kanade ja broilerkalkunite puhul. Neid järeldusi võib laiendada munakanadele ja aretuskalkunitele. Kuna söödalisandi toimimisviisi võib pidada sarnaseks kõikidel kodulindudel, võib seda järeldust ekstrapoleerida vähem tähtsatele nuumamiseks, munemiseks või tõuaretuseks ettenähtud kodulindude liikidele. Lisaks jõudis toiduohutusamet järeldusele, et kõnealune söödalisand võib suurendada luude mineraliseerumist, seedimist niudesooles, fosfori kasutamist ja munakanade jõudlust. Neid järeldusi võib ekstrapoleerida vähemtähtsatele munevate kodulindude liikidele. Samuti jõudis toiduohutusamet järeldusele, et söödalisand võib parandada fosfori seeduvust ja selle säilitamist või jõudluse näitajaid põrsaste, nuumsigade ning emiste puhul. Toiduohutusameti arvates ei ole vajadust turustamisjärgse järelevalve erinõuete järele. Toiduohutusamet kinnitas ka määruse (EÜ) nr 1831/2003 kohaselt asutatud referentlabori aruande söödas sisalduva söödalisandi analüüsimeetodi kohta.
            
         
               (5)
            
            
               
                  Trichoderma reesei’st (CBS 126897) saadud 6-fütaasi valmistise hindamine näitab, et määruse (EÜ) nr 1831/2003 artiklis 5 sätestatud tingimused kasutamise lubamiseks on täidetud. Seepärast tuleks anda luba kõnealuse valmistise kasutamiseks käesoleva määruse lisas esitatud tingimustel.
            
         
               (6)
            
            
               Käesoleva määrusega ettenähtud meetmed on kooskõlas toiduahela ja loomatervishoiu alalise komitee arvamusega,
            
         ON VASTU VÕTNUD KÄESOLEVA MÄÄRUSE:
   Artikkel 1
   Loa andmine
   Lisas kirjeldatud valmistist, mis kuulub söödalisandite kategooriasse „zootehnilised lisandid” ja funktsionaalrühma „seedimist soodustavad ained”, lubatakse kasutada söödalisandina loomasöötades kõnealuses lisas esitatud tingimustel.
   Artikkel 2
   Käesolev määrus jõustub kahekümnendal päeval pärast selle avaldamist Euroopa Liidu Teatajas.
   
   
      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 21. märts 2014
      
         
            Komisjoni nimel
         
         
            president
         
         José Manuel BARROSO
         
      
   
   
      (1)  ELT L 268, 18.10.2003, lk 29.
   
      (2)  EFSA Journal 2013; 11(10):3364.
   
      (3)  EFSA Journal 2013; 11(10):3433.
   
      LISA
      
                  Söödalisandi identifitseerimisnumber
               
               
                  Loa omanik
               
               
                  Söödalisand
               
               
                  Koostis, keemiline valem, kirjeldus, analüüsimeetod
               
               
                  Loomaliik või kategooria
               
               
                  Maksimaalne vanus
               
               
                  Miinimumsisaldus
               
               
                  Maksimumsisaldus
               
               
                  Muud sätted
               
               
                  Loa kehtivusaja lõpp
               
            
                  Aktiivsuse ühikuid 12 % niiskusesisaldusega täissööda kg kohta
               
            
                  
                     Zootehniliste lisandite kategooria. Funktsionaalrühm: seedimist soodustavad ained
                  
               
            
                  4a19
               
               
                  ROAL Oy
               
               
                  6-fütaas
                  EC 3.1.3.26
               
               
                  
                               
                           
                           
                              
                                 Söödalisandi koostis
                              
                              
                                 Trichoderma reesei’st (CBS 126897)
                              saadud 6-fütaasi valmistis
                              aktiivsusega vähemalt:
                              Vedelal ja tahkel kujul: 5 000 FTU (1) /g
                           
                        
                               
                           
                           
                              
                                 Toimeaine kirjeldus
                              
                              
                                 Trichoderma reesei’st (CBS 126897)
                              saadud 6-fütaas (EC 3.1.3.26)
                           
                        
                               
                           
                           
                              
                                 Analüüsimeetod
                                  (2)
                              
                              6-fütaasi kindlakstegemiseks:
                              kolorimeetriline meetod, mis põhineb 6-fütaasi ensümaatilisel reaktsioonil fütaadiga: EN ISO 30024.
                           
                        
               
                  Kodulinnud, välja arvatud munakanad
               
               
                  —
               
               
                  250 FTU
               
               
                   
               
               
                  
                              1.
                           
                           
                              Söödalisandi ja eelsegu kasutamisjuhistes märkida säilitustingimused ja püsivus kuumtöötlemisel.
                           
                        
                              2.
                           
                           
                              Kasutamiseks segajõusöödas, mis sisaldab üle 0,23 % fütiiniga seotud fosforit.
                           
                        
                              3.
                           
                           
                              Soovituslik maksimumannus:
                              
                                          —
                                       
                                       
                                          2 500 FTU/kg täissööda kohta kodulindude puhul;
                                       
                                    
                                          —
                                       
                                       
                                          1 750 FTU/kg täissööda kohta võõrutatud põrsaste, nuumsigade ja emiste puhul.
                                       
                                    
                        
                              4.
                           
                           
                              Kasutajate ohutus: käitlemisel kasutada respiraatorit, kaitseprille ja kaitsekindaid.
                           
                        
               
                  11. aprill 2024
               
            
                  Munalinnud
               
               
                  150 FTU
               
            
                  Võõrutatud põrsad
               
               
                  500 FTU
               
            
                  Nuumsead ja emised
               
               
                  250 FTU
               
            
         (1)  1 FTU on ensüümi hulk, mis vabastab naatriumfütaadi substraadist ühe mikromooli anorgaanilist fosfaati minutis pH väärtuse 5,5 ja temperatuuri 37 °C juures.
      
         (2)  Analüüsimeetodite andmed on kättesaadavad referentlabori veebilehel: http://irmm.jrc.ec.europa.eu/EURLs/EURL_feed_additives/Pages/index.aspx